CELEX: 32011D0132
Language: el
Date: 2011-02-28 00:00:00
Title: 2011/132/ΕΕ: Απόφαση της Επιτροπής, της 28ης Φεβρουαρίου 2011 , για τη χρηματοδοτική συμμετοχή της Ευρωπαϊκής Ένωσης σε πρόγραμμα καταπολέμησης οργανισμών επιβλαβών για τα φυτά και τα φυτικά προϊόντα στα υπερπόντια γαλλικά διαμερίσματα το 2011 [κοινοποιηθείσα υπό τον αριθμό Ε(2011) 1100]

1.3.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 56/17
            
         ΑΠΌΦΑΣΗ ΤΗΣ ΕΠΙΤΡΟΠΉΣ
   της 28ης Φεβρουαρίου 2011
   για τη χρηματοδοτική συμμετοχή της Ευρωπαϊκής Ένωσης σε πρόγραμμα καταπολέμησης οργανισμών επιβλαβών για τα φυτά και τα φυτικά προϊόντα στα υπερπόντια γαλλικά διαμερίσματα το 2011
   [κοινοποιηθείσα υπό τον αριθμό Ε(2011) 1100]
   (Το κείμενο στη γαλλική γλώσσα είναι το μόνο αυθεντικό)
   (2011/132/ΕΕ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 247/2006 του Συμβουλίου, της 30ής Ιανουαρίου 2006, περί καθορισμού ειδικών μέτρων για τη γεωργία στις εξόχως απόκεντρες περιοχές της Ένωσης (1), και ιδίως το άρθρο 17 παράγραφος 3 πρώτο εδάφιο πρώτη περίοδος,
   Εκτιμώντας τα ακόλουθα:
   
               (1)
            
            
               Οι γαλλικές αρχές υπέβαλαν στην Επιτροπή πρόγραμμα για τη θέσπιση φυτοϋγειονομικών μέτρων στα υπερπόντια γαλλικά διαμερίσματα το 2011. Στο εν λόγω πρόγραμμα διευκρινίζονται οι προς επίτευξη στόχοι, τα αναμενόμενα αποτελέσματα, τα προς εφαρμογή μέτρα, η διάρκεια καθώς και το κόστος τους, με σκοπό την πιθανή χρηματοδοτική συμμετοχή της Ευρωπαϊκής Ένωσης. Τα προβλεπόμενα στο εν λόγω πρόγραμμα μέτρα πληρούν τις απαιτήσεις της απόφασης 2007/609/ΕΚ της Επιτροπής, της 10ης Σεπτεμβρίου 2007, περί καθορισμού μέτρων επιλέξιμων για κοινοτική χρηματοδότηση στο πλαίσιο των προγραμμάτων καταπολέμησης των οργανισμών που είναι επιβλαβείς για τα φυτά και τα φυτικά προϊόντα στα υπερπόντια γαλλικά διαμερίσματα και στις νήσους Αζόρες και Μαδέρα (2).
            
         
               (2)
            
            
               Επομένως, η Επιτροπή θεωρεί ότι το εν λόγω πρόγραμμα πληροί τις απαιτήσεις του άρθρου 17 παράγραφος 1 του κανονισμού (ΕΚ) αριθ. 247/2006.
            
         
               (3)
            
            
               Σύμφωνα με το άρθρο 17 παράγραφος 3 του κανονισμού (ΕΚ) αριθ. 247/2006, θα πρέπει να καθοριστεί το ενδεδειγμένο ανώτατο όριο χρηματοδοτικής συμμετοχής της Ένωσης, ενώ οι πληρωμές θα πρέπει να γίνουν με βάση την τεκμηρίωση που θα παράσχει η Γαλλία.
            
         
               (4)
            
            
               Σύμφωνα με το άρθρο 3 παράγραφος 2 στοιχείο α) του κανονισμού (ΕΚ) αριθ. 1290/2005 του Συμβουλίου, της 21ης Ιουνίου 2005, για τη χρηματοδότηση της κοινής γεωργικής πολιτικής (3), η χρηματοδοτική συμμετοχή της Ένωσης για φυτοϋγειονομικά μέτρα χρηματοδοτείται από το Ευρωπαϊκό Γεωργικό Ταμείο Εγγυήσεων. Για σκοπούς δημοσιονομικού ελέγχου των εν λόγω μέτρων ισχύουν τα άρθρα 9, 36 και 37 του εν λόγω κανονισμού.
            
         
               (5)
            
            
               Σύμφωνα με το άρθρο 75 του κανονισμού (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (4), και με το άρθρο 90 παράγραφος 1 του κανονισμού (ΕΚ, Ευρατόμ) αριθ. 2342/2002 της Επιτροπής, της 23ης Δεκεμβρίου 2002, για τη θέσπιση των κανόνων εφαρμογής του κανονισμού (ΕΚ, Ευρατόμ) αριθ. 1605/2002 του Συμβουλίου, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (5), πριν από την ανάληψη δαπάνης που βαρύνει τον ενωσιακό προϋπολογισμό εκδίδεται απόφαση χρηματοδότησης από το εξουσιοδοτημένο όργανο ή τις εξουσιοδοτημένες αρχές, στην οποία ορίζονται τα βασικά στοιχεία της δράσης που συνεπάγεται την εν λόγω δαπάνη.
            
         
               (6)
            
            
               Το πρόγραμμα που υποβλήθηκε από τις γαλλικές αρχές και τα μέτρα που προβλέφτηκαν αφορούν το 2011. Η παρούσα απόφαση θα πρέπει επομένως να εφαρμοστεί από την αρχή αυτού του ημερολογιακού έτους, ώστε να χρηματοδοτηθούν και να εκτελεστούν καταλλήλως τα προαναφερόμενα μέτρα.
            
         
               (7)
            
            
               Η παρούσα απόφαση συνιστά απόφαση χρηματοδότησης για την ανάληψη της δαπάνης που προβλέπεται στην αίτηση συγχρηματοδότησης, όπως ορίζεται στο πρόγραμμα που υποβλήθηκε από τη Γαλλία.
            
         
               (8)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης φυτοϋγειονομικής επιτροπής,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Εγκρίνεται χρηματοδοτική συμμετοχή της Ένωσης στο επίσημο πρόγραμμα καταπολέμησης των επιβλαβών για τα φυτά και τα φυτικά προϊόντα οργανισμών στα υπερπόντια γαλλικά διαμερίσματα, το οποίο υποβλήθηκε από τη Γαλλία για το έτος 2011, όπως καθορίζεται στο μέρος Α του παραρτήματος.
   Η εν λόγω χρηματοδότηση περιορίζεται στο 60 % των συνολικών επιλέξιμων δαπανών κατ’ ανώτατο όριο, όπως καθορίζονται στο μέρος Β του παραρτήματος, με ανώτατο ποσό χρηματοδότησης ύψους 165 000 ευρώ (χωρίς ΦΠΑ).
   Άρθρο 2
   1.   Καταβάλλεται προκαταβολή ύψους 100 000 ευρώ εντός 60 ημερών από την παραλαβή αίτησης πληρωμής που θα υποβάλει η Γαλλία.
   2.   Το υπόλοιπο της χρηματοδοτικής συμμετοχής της Ένωσης καταβάλλεται υπό την προϋπόθεση της υποβολής στην Επιτροπή της τελικής έκθεσης υλοποίησης του προγράμματος σε ηλεκτρονική μορφή, το αργότερο έως τις 15 Μαρτίου 2012.
   Η εν λόγω έκθεση περιλαμβάνει τουλάχιστον τα ακόλουθα στοιχεία:
   
               α)
            
            
               συνοπτική τεχνική αξιολόγηση του συνόλου του προγράμματος, συμπεριλαμβανομένου του βαθμού επίτευξης των υλικών και ποιοτικών στόχων και της προόδου που επιτεύχθηκε, καθώς και εκτίμηση του άμεσου φυτοϋγειονομικού και οικονομικού αντικτύπου· και
            
         
               β)
            
            
               δημοσιονομικό δελτίο στο οποίο θα αναφέρονται οι πραγματικές δαπάνες κατανεμημένες ανά υποπρόγραμμα και μέτρο.
            
         3.   Όσον αφορά την ενδεικτική κατανομή του προϋπολογισμού που καθορίζεται στο μέρος Β του παραρτήματος, η Γαλλία μπορεί να προσαρμόσει τη χρηματοδότηση των διαφόρων μέτρων που ανήκουν στο ίδιο υποπρόγραμμα εντός ανώτατου ποσοστού 15 % της συμμετοχής της Ένωσης στο συγκεκριμένο υποπρόγραμμα, υπό την προϋπόθεση ότι δεν σημειώνεται υπέρβαση του συνολικού ύψους των επιλέξιμων προγραμματισμένων δαπανών του προγράμματος και ότι, κατά τον τρόπο αυτό, δεν διακυβεύεται η επίτευξη των κύριων στόχων του προγράμματος.
   Η Γαλλία ενημερώνει την Επιτροπή για κάθε πιθανή προσαρμογή.
   Άρθρο 3
   Η παρούσα απόφαση εφαρμόζεται από την 1η Ιανουαρίου 2011.
   Άρθρο 4
   Η παρούσα απόφαση απευθύνεται στη Γαλλική Δημοκρατία.
   
      Βρυξέλλες, 28 Φεβρουαρίου 2011.
      
         
            Για την Επιτροπή
         
         John DALLI
         
            Μέλος της Επιτροπής
         
      
   
   
      (1)  ΕΕ L 42 της 14.2.2006, σ. 1.
   
      (2)  ΕΕ L 242 της 15.9.2007, σ. 20.
   
      (3)  ΕΕ L 209 της 11.8.2005, σ. 1.
   
      (4)  ΕΕ L 248 της 16.9.2002, σ. 1.
   
      (5)  ΕΕ L 357 της 31.12.2002, σ. 1.
   
      ΠΑΡΑΡΤΗΜΑ
      
         ΠΡΟΓΡΑΜΜΑ ΚΑΙ ΕΝΔΕΙΚΤΙΚΗ ΔΗΜΟΣΙΟΝΟΜΙΚΗ ΑΝΑΛΥΣΗ ΓΙΑ ΤΟ ΕΤΟΣ 2011
      
      ΜΕΡΟΣ Α
      
         Πρόγραμμα
      
      Το πρόγραμμα αποτελείται από τρία υποπρογράμματα:
      
                  1.
               
               
                  υποπρόγραμμα για όλα τα υπερπόντια διαμερίσματα:
                  α)   Μέτρο 1.1: ανάπτυξη μεθόδων ανίχνευσης επιβλαβών οργανισμών βάσει ποσοτικής αλυσιδωτής αντίδρασης πολυμεράσης (PCR)·
                  β)   Μέτρο 1.2: φυτοϋγειονομική έρευνα και επισκόπηση της παραγωγής εσπεριδοειδών·
               
            
                  2.
               
               
                  υποπρόγραμμα για το διοικητικό διαμέρισμα της Μαρτινίκας:
                  Μέτρο 2: φυτοϋγειονομικές επισκοπήσεις και κατάρτιση των γεωργών φυτωρίων (ανθοπαραγωγή)·
               
            
                  3.
               
               
                  υποπρόγραμμα για το διοικητικό διαμέρισμα της Γουαδελούπης:
                  α)   Μέτρο 3.1: διαχείριση δικτύου επισκοπήσεων για τις μύγες των καρπών·
                  β)   Μέτρο 3.2: διαχείριση του κινδύνου εισαγωγής επιβλαβών οργανισμών μέσω της τουριστικής δραστηριότητας.
               
            ΜΕΡΟΣ B
      
         Ενδεικτική δημοσιονομική ανάλυση, με αναφορά των διάφορων αναμενόμενων αποτελεσμάτων
      
      
                  (σε ευρώ)
               
            
                  Υποπρογράμματα
               
               
                  Αποτελέσματα
                  (Υ: παροχή υπηρεσιών, Ε: έρευνα ή μελέτη)
               
               
                  Επιλέξιμες δαπάνες
               
               
                  Εθνική χρηματοδοτική συμμετοχή
               
               
                  Μέγιστη χρηματοδοτική συμμετοχή της Ευρωπαϊκής Ένωσης
               
            
                  
                     Υποπρόγραμμα για όλα τα υπερπόντια διαμερίσματα
                  
               
            
                  Μέτρο 1.1
               
               
                  Μέθοδος ποσοτικής αλυσιδωτής αντίδρασης πολυμεράσης PCR (Ε)
               
               
                  120 000
               
               
                  48 000
               
               
                  72 000
               
            
                  Μέτρο 1.2
               
               
                  Έρευνα για ασθένειες εσπεριδοειδών (Ε) και επισκόπηση της φυτοϋγειονομικής κατάστασης της παραγωγής εσπεριδοειδών (Υ)
               
               
                  35 000
               
               
                  14 000
               
               
                  21 000
               
            
                  Μερικό σύνολο
               
               
                  155 000
               
               
                  62 000
               
               
                  93 000
               
            
                  
                     Μαρτινίκα
                  
               
            
                  Μέτρο 2
               
               
                  Φυτοϋγειονομικές επισκοπήσεις και κατάρτιση των γεωργών φυτωρίων (Υ)
               
               
                  93 300
               
               
                  37 320
               
               
                  55 980
               
            
                  Μερικό σύνολο
               
               
                  93 300
               
               
                  37 320
               
               
                  55 980
               
            
                  
                     Γουαδελούπη
                  
               
            
                  Μέτρο 3.1
               
               
                  Διαχείριση δικτύου επισκοπήσεων για τις μύγες των καρπών (Υ)
               
               
                  14 200
               
               
                  5 680
               
               
                  8 520
               
            
                  Μέτρο 3.2
               
               
                  Ενέργειες ενημέρωσης του κοινού για τους κινδύνους εισαγωγής επιβλαβών οργανισμών (Υ)
               
               
                  12 500
               
               
                  5 000
               
               
                  7 500
               
            
                  Μερικό σύνολο
               
               
                  26 700
               
               
                  10 680
               
               
                  16 020
               
            
                  Σύνολο
               
               
                  275 000
               
               
                  110 000
               
               
                  165 000